《海隅真隐 其二》
明代·黄廷用

萧散越中客，夷犹海上人。长空飞鸟没，近渚狎鸥亲。

倚榻长餐檗，荡舟一采蘋。羲皇今几世，时序不知春。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。